《送程孚叟知归州》
宋代·苏籀

岷江浮万里，吴峤驻弥年。
笑理归艎去，牢愁失眼前。
德门桑梓盛，佳郡鹡鴒联。
委寄参羊陆，宜知备敌先。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。